8. Socialtilsynets tilsyn, Botilbud Ib Mathiesen og [adresse] efter høring (Åben)
Tidl. politisk behandling
Forventet sagsgang
Høring, SS-U, ØK, BY
Lovgrundlag
Socialtilsynsloven
SAGENS INDHOLD
Byrådet præsenteres i denne sag for det tilsyn, som Socialtilsyn Midt har ført med 
Botilbud Ib Mathiesen og [adresse]. Tilsynet foretages som ét samlet tilsyn på 
Ib Mathiesen og [adresse]. Tilsynet blev foretaget den 21. februar 2024. Den 
endelige tilsynsrapport er modtaget 30. maj 2024. Byrådet skal tage stilling til de tiltag, som foreslås 
iværksat som opfølgning på tilsynet.
Tilsynsrapporten og oversigten over de planlagte opfølgende indsatser har været i høring hos 
Handicaprådet forud for den politiske behandling.
Tilsynsrapporten er lavet på baggrund af socialtilsynets vurdering af, om det enkelte tilbud stadig har den 
påkrævede kvalitet og samlet set opfylder betingelserne for godkendelse. Socialtilsynet beslutter før hvert 
tilsyn, hvorvidt botilbuddet skal vurderes ud fra samtlige temaer, kriterier og indikatorer eller blot nogle af 
disse.
Bilaget ”Tilsynsbeskrivelse, socialtilsynet” beskriver i hovedtræk tilsynsrapportens opbygning og 
terminologi.
Konklusionerne vedrørende Botilbud Ib Mathiesen og [adresse] er overordnet set positive og tilsynet har 
ikke givet anledning til sanktioner. 
Ved tilsynet med Botilbud Ib Mathiesen og [adresse] har socialtilsynet valgt at fokusere på temaerne:

Tema 1: Uddannelse og beskæftigelse (kriterium 1, indikator 1a-1b)

Tema 3: Målgruppe, metoder og resultater (kriterium 3, indikator 3a-3c)

Tema 4: Sundhed og trivsel (kriterium 5-7, indikator 5a-5c, 6b og 7a)

Tema 5: Organisation og ledelse (kriterium 8-9, indikator 8a-8b og 9a-9d)

Tema 6: Kompetencer (kriterium 10, indikator 10a)
Socialtilsynet vurderer, at tilbuddet har en anerkendende tilgang med borgerinddragelse og 
medbestemmelse som det centrale fundament, og at borgernes værdighed, autonomi og integritet 
respekteres.
Socialtilsynet vurderer, at tilbuddet understøtter, at borgerne inkluderes i samfundslivet via beskæftigelse 
og aktivitets- og samværstilbud, og at borgerne indgår i sociale sammenhænge, men også, at der kan ydes 
en større indsats for at understøtte borgerne i at udnytte deres fulde potentiale.
Socialtilsynet vurderer, at tilbuddet har et klart formål med indsatsen og anvender målgrupperelevante 
faglige tilgange og metoder. Socialtilsynet bemærker dog, at der er mangler ved implementeringen og 
anvendelsen af disse.
[adresse]: EMN-2020-35911
Dok-ID: 3734850
Sagsbehandler: mbdm
Byråd
24. september 2024  19:00
Socialtilsynet vurderer, at tilbuddets ledelse sikrer en kompetent varetagelse af den daglige drift, dog har 
der været flere udskiftninger på afdelingslederniveau, hvilket kræver en øget opmærksomhed fra ledelsen 
i forhold til at sikre fagligheden i opgaveløsningen.
Tilsynsrapporten for Botilbud Ib Mathiesen og [adresse] indeholder de temaer, kriterier og indikatorer, som 
socialtilsynet har valgt at fokusere på ved det aktuelle tilsynsbesøg. Der fremgår enkelte ikke-aktuelle 
indikatorer af tilsynsrapporterne. Det skyldes, at socialtilsynet af systemmæssige årsager ikke kan fjerne 
disse tekstpassager. Disse er markeret med røde krydser i rapporten.
De tiltag, som tilbuddene foreslår iværksat efter tilsynene, fremgår af bilaget ”Opfølgning på tilsynsbesøg 
ved socialtilsynet”.
VURDERING
Social og Sundhed vurderer, at tilbuddet overordnet set er veldrevet og velfungerende. Social og Sundhed 
bemærker, at tilsynet ikke har givet anledning til sanktioner. Social og Sundhed deler tilsynets 
opmærksomhedspunkter, og vurderer, at den planlagte opfølgning er i tråd med de temaer, som tilbuddet 
samt socialområdets Team for Kvalitet og Læring systematisk arbejder med.
Hvad angår socialtilsynets vurdering af, at tilbuddet kan yde en større indsats for at understøtte borgerne i 
at udnytte deres fulde potentiale, bemærker Social og Sundhed, at alle beboere er i beskæftigelses- eller 
aktivitets- og samværstilbud på nær to beboere efter eget ønske. Der opstilles og arbejdes således med 
mål for beboerne i forhold til uddannelse og beskæftigelse, men der har tidligere været tekniske 
udfordringer i det anvendte sagsbehandlingssystem på socialområdet i forhold til at opstille mål på 
Ib Mathiesen og [adresse] samt på andre botilbud. Dette er nu løst med implementeringen af Sensum 
One.
Hvad angår socialtilsynets vurdering af, at der er et forbedringspotentiale i forhold til at sikre en højere grad 
af ensartethed i anvendelsen af metoder, beskriver socialtilsynet, at de oplever en spirende systematik i 
udarbejdelsen af konkrete delmål og dokumentation for alle borgerne. Social og Sundhed deler 
socialtilsynets opfattelse og supplerer, at der allerede ved tidspunktet for tilsynet er igangsat KRAP-forløb 
med ekstern underviser, implementering af KRAP i Sensum One, VISO forløb for borgere samt 
undervisning i dokumentation fra Team Kvalitet og Læring. Derudover er der afholdt en temadag om 
Voksenhandicaps faglige og strategiske pejlemærker med fokus på den faglige retning samt forventninger 
til dokumentation.
Socialtilsynet vurderer, at en periode med manglende nærledelse kræver en øget opmærksomhed i forhold 
til at sikre faglighed og kompetencer og anbefaler ekstern faglig supervision. Socialtilsynet vurderer dog, at 
der er en lavere personalegennemstrømning og et lavere sygefravær end på sammenlignelige 
arbejdspladser. Hertil bemærker Social og Sundhed, at der siden tilsynet er ansat ny leder pr. 1. april 2024. 
I forlængelse af temadagen på Voksenhandicap om faglige og strategiske pejlemærker er der planlagt en 
temadag med ekstern konsulent decentralt på [adresse] og [adresse] med fokus på tilbuddets 
kerneopgave.
Socialtilsynet vurderer, at grundet en ustabil ledelsessituation har det været vanskeligt at sætte retning for 
en strategisk kompetenceudvikling blandt medarbejderne. Socialtilsynet bemærker også, at nogle 
medarbejdere kan føle sig utrygge, hvis det er svært at dække vagtplanen. Hertil bemærker Social og 
Sundhed, 
at 
det 
er 
tilbuddets 
vurdering, 
at 
grundplanen 
er 
i 
balance 
i 
forhold 
til 
medarbejdersammensætningen. Der er planlagt et forløb med HR-konsulent om psykologisk tryghed, 
derudover har tilbuddet haft besøg af Arbejdstilsynet i april 2024, hvilket ikke gav anledning til 
bemærkninger i forhold til det psykiske arbejdsmiljø. 
Tilsynsrapporten og notatet ”Opfølgning på tilsynsbesøg ved socialtilsynet” har været i høring hos 
Handicaprådet i perioden 7. august til 20. august 2024. Handicaprådets høringssvar er vedlagt som bilag.
Handicaprådet anfører det som kritisabelt, at forholdene som beskrevet i tilsynsporten, har kunnet udvikle 
sig i negativ retning. Handicaprådet bemærker desuden, at Ib Mathiesen har en historik med ledervakance. 
Social og Sundhed deler Handicaprådets fokus på at få skabt mere stabilitet på ledelsesniveau og mere 
fokus på arbejdet med faglige metoder og dokumentation. Derudover noterer Social og Sundhed sig, at der 
både er en kompetent ledelse, medarbejdergruppe samt generelt er god trivsel på tilbuddet.
Handicaprådet bemærker, at medarbejderne giver udtryk for utryghed i forhold til uhensigtsmæssig 
vagtplanlægning. 
Det 
er 
tilbuddets 
vurdering, 
at 
grundplanen 
er 
i 
balance 
i 
forhold 
til 
medarbejdersammensætningen. Desuden har besøg af Arbejdstilsynet i april 2024 ikke givet anledning til 
bemærkninger.
Social og Sundhed bemærker, at Handicaprådet konstaterer, at der på baggrund af tilsynsrapporten er 
iværksat 
en 
række 
tiltag, 
der 
har 
forbedret 
forholdene 
på 
Ib Mathiesen. 
Handicaprådets 
opmærksomhedspunkter vil blive drøftet på næstkommende Handicaprådsmøde i oktober 2024 med 
henblik på dialog om såvel tilsynsrapporten som handicaprådets generelle bekymring om ledelsen af 
tilbuddet.
ØKONOMI
Der er ingen økonomiske konsekvenser.
INDDRAGELSE
Tilsynsrapporten og notatet ”Opfølgning på tilsynsbesøg ved socialtilsynet” har været i høring hos 
Handicaprådet.
INDSTILLING
Direktøren for Social og Sundhed indstiller til Byrådet:
1.
At tilsynsrapporten for tilsynet med Botilbud Ib Mathiesen og [adresse] tages til efterretning.
2.
At tiltagene i notatet ”Opfølgning på tilsynsbesøg ved socialtilsynet” godkendes.
BESLUTNING
Social- og Sundhedsudvalget, 3. september 2024:
Fraværende: Ingen
Indstilles godkendt.
Økonomiudvalget, 17. september 2024:
Fraværende: Ingen 
Indstilles godkendt.
Byrådet, 24. september 2024:
Fraværende: Ingen
Godkendt.
Bilag

Tilsynsrapport Ib Mathiesen og [adresse] (3734842)

Opfølgning på tilsynsbesøg ved socialtilsynet - september (3734865)

Tilsynsbeskrivelse, socialtilsynet (2508177)

Handicaprådets høringssvar af 20. august 2024 (3771860)
